جیلانی بانو

جیلانی بانو اردو زبان کی معروف مصنفہ ہیں- حیدر آباد دکن (انڈیا) سے تعلق کی بنا پر ان کی اکثر کہانیوں میں حیدرآبادی تہذیب وثقافت کی جھلک واضح نظر آتی ہے- جیلانی بانو 14 جولائی 1936ء کو بدایوں (اتر پردیش) میں پیدا ہوئیں- اردو ادب سے لگاؤ انہیں اپنے والد صاحب حیرت بدا یونی سے ورثے میں ملا جو اپنے وقت کے معروف شاعر تھے- ان کی پرورش خالص ادبی ماحول میں ہو ئی- اپنے وقت کے بڑے مصنفین مثلاً سجاد ظہیر، مخدوم محی الدین، جگر مراد آبادی، کرشن چندر اور مجروح سلطان پوری وغیرہ کا ان کے گھر آنا جانا لگا رہتا تھا- اس ادبی ماحول نے ان کی تربیت اور شخصیت کی نشو و نما میں اہم کردار ادا کیا- ابتدائی عمر سے ہی انہوں نے سعادت حسن منٹو، عصمت چغتائی، میر تقی میر، غالب، اقبال، گورکی، چیخوف، موپساں، بیدی، فیض احمد فیض، مجاز، قرۃالعین حیدر اور احمد ندیم قاسمی سمیت تمام بڑے بڑے ادبا کا کام پڑھ ڈالا- ان عظیم مصنفین کی تخلیقات کے مطالعے نے ان کی ادبی صلاحیتوں کو خوب جلا بخشی- بہرحال انہوں نے اپنا ایک مخصوص طرز تحریر اپنایااور کسی بڑے مصنف کی نقل نہیں کی- انہوں نے اپنی پہلی کہانی‘ ایک نظر ادھر بھی‘ 1952ء میں تحریر کی- ان کی شہرہ آفاق تحریر ‘موم کی مریم‘ نے ماہنامہ ‘سویرا‘ میں شائع ہوتے ہی انہیں شہرت کی بلندیوں پر پہنچا دیا- ان کی کہانیوں کا پہلا مجموعہ ‘روشنی کا منار‘ اور پہلا ناول ‘ایوان غزل‘ تھا- ان کی کہانیاں ہمارے معاشرتی رویوں کی عکاسی کرتی ہیں-انہوں نے اپنی زیادہ تر کہانیوں میں معاشرے کے پسے ہوئے غریب طبقے کو موضوع بنایا ہے-

ایوارڈ 
انہیں مندرجہ ذیل ایوارڈملے - غالب ایوارڈ، دوشیزہ ایوارڈ (پاکستان)، سویت لینڈ نہرو ایوارڈ (ماسکو)، مہاراشٹر اردو اکیڈمی ایوارڈ، نقوش ایوارڈ (پاکستان)، پدماشری ایوارڈ (بھارت)

تصانیف 
یہ ان کی تصانفی کی ایک نامکل فہرست ہے۔

 ایوان غزل (ناول)
 بارش سنگ (ناول)
 نروان (ناول)
 جگنو اور ستارے (ناول)
 نغمے کا سفر (ناول)
 روشنی کے مینار (افسانے)
 پرایا گھر (افسانے)
 رات کے مسافر (افسانے)
 راز کا قصہ (افسانے)
 یہ کون ہنسا (افسانے)
 تریاگ (افسانے)
 نئی عورت (افسانے)
 سچ کے سوا (افسانے)
 بات پھولوں کی (افسانے)
 کن (افسانے)

اس کے علاوہ انہوں نےحیدرآباد شہر پر بننے والی ڈاکومنٹری حیدرآباد ایک شہر ایک تہذیب کا سکرپٹ بھی تحریر کیا-

مزید دیکھیے 
 فہرست اردو مصنفین

حوالہ جات 

https://en.wikipedia.org/wiki/Jeelani_Bano#Biography

1936ء کی پیدائشیں
اتر پردیش کی مصنفات
اتر پردیش کے شعرا
اتر پردیش کے مصنفین
اتر پردیش کے ناول نگار
ادب اور تعلیم کے شعبے میں پدم شری وصول کنندگان
اردو محققین
اردو ناول نگار
بدایوں کی شخصیات
بقید حیات شخصیات
بیسویں صدی کی بھارتی مصنفات
بیسویں صدی کی مصنفات
بیسویں صدی کے بھارتی افسانہ نگار
بیسویں صدی کے بھارتی شعرا
بیسویں صدی کے بھارتی مصنفین
بیسویں صدی کے ناول نگار
بیسویں صدی کے ہندوستانی ناول نگار
بھارت کے اردو مصنفین
بھارتی اردو شعرا
بھارتی افسانہ نگار خواتین
بھارتی خواتین ناول نگار
بھارتی شاعرات
بھارتی مسلم شخصیات
بھارتی مصنفین
پدم شری وصول کنندگان
اردو مصنفین
Short description is different from Wikidata
بیسویں ویں صدی کے ہندوستانی مسلمان